b'\n_START_ARTICLE_\nE120 (bomba)\n_START_PARAGRAPH_\nE120\xc2\xa0\xe2\x80\x93 smulki aviacin\xc4\x97 bomba, kasetin\xc4\x97s bombos antrinis \xc5\xa1audmuo, skirtas skleisti skys\xc4\x8diams su lig\xc5\xb3 suk\xc4\x97l\xc4\x97jais. Tai biologinio ginklo ne\xc5\xa1iklis, sukurtas JAV po 1960\xc2\xa0m.\n_START_SECTION_\nIstorija\n_START_PARAGRAPH_\nE120 bombyt\xc4\x97 yra vienas i\xc5\xa1 ginkl\xc5\xb3, kurie buvo sukonstruoti Jungtin\xc4\x97se Valstijose iki 1969\xe2\x80\x931970\xc2\xa0m., kai JAV atsisak\xc4\x97 puolamojo biologinio karo programos. E120 buvo sukonstruota 7-ojo de\xc5\xa1imtme\xc4\x8dio prad\xc5\xbeioje. \xc5\xa0iuose \xc5\xa1audmenyse buvo numatyta naudoti biologinius u\xc5\xbetaisus su tuliaremijos \xc5\xa1tamu Schu S-4 (standartizuota kovin\xc4\x97 veiklioji med\xc5\xbeiaga Agent UL)\n_START_SECTION_\nCharakteristikos\n_START_PARAGRAPH_\nE120 bombyt\xc4\x97 rutulio formos, skersmuo 11,4\xc2\xa0cm. Joje telpa 100 ml skys\xc4\x8dio su biologiniu agentu. Pana\xc5\xa1iai kaip M139 bombyt\xc4\x97 E20 turi plo\xc5\xa1teli\xc5\xb3 pavidalo i\xc5\xa1orines briaunas (orientuotas \xe2\x80\x9eilgum\xc5\xb3\xe2\x80\x9c kryptimi), d\xc4\x97l kuri\xc5\xb3 krentanti bombyt\xc4\x97 turi prad\xc4\x97ti suktis, nukritus sudau\xc5\xbeyti vidin\xc4\xaf konteiner\xc4\xaf ir rai\xc4\x8diotis, pro speciali\xc4\x85 ang\xc4\x85 ta\xc5\xa1kydama biologin\xc4\xaf agent\xc4\x85.'